stanford-oval/wikipedia huggingface dataset:
Omaruru
Historia

Omaruru on alkuaan hereroiden asuttama paikka, jonka on perustanut vuonna 1863 Wilhelm Zeraua, hereroiden “Valkoisen lipun” klaanin johtaja.
Vuonna 1871 ruotsalaiset kauppiaat Anders Ohlsson and Axel Eriksson perustivat kauppa-aseman ja panimon Omaruruun. Kauppa-asema kukoisti, ja vuoteen 1878 tullessa se työllisti jo noin 40 valkoista. Erikssonin liiketoimet perustuivat eteläisen Angolan ja Kapin kolonian väliseen kauppaan, joka edellytti paikallisten kauppareittien perustamista.
Omarurun kaupunki kehittyi Reinin lähetyksen ympärille. Sen perusti vuonna 1872 lähetyssaarnaaja Gottlieb Viehe. Viehe laati ensimmäisen raamatunkäännöksen hereron kielelle ja käännytti monia hereroita kristinuskoon. Lähetysasema on nykyään museona.
Eräs ensimmäisistä suomalaisista lähetyssaarnaajista Ambomaalla, Antti Piirainen, muutti Ambomaalta Omaruruun n. 1874, saadakseen olla rauhassa Uukwambin kuninkaalta Nujomalta. Tämän piti olla vain tilapäinen järjestely, mutta Piirainen jäi Omaruruun pysyvästi ja perusti sinne kaupan. Hän toimi siellä Suomen Lähetysseuran asiamiehenä useiden vuosikymmenien ajan. Vuonna 1882 hieman aiemmin leskeksi jäänyt Amalia Skoglund meni naimisiin Reinin lähetyksen Philipp Diehlin kanssa ja asettui asumaan Omaruruun. Piirainen ja vaimonsa Mathilda on haudattu Omaruruun.
Omarurussa kastettiin ensimmäiset suomalaisten lähetystyön seurauksena kristinuskoon tutustuneet ambolaiset. (Heitä ennen tosin oli kastettu Suomessa ombdjalainen Eva Maria Nanguroshi, joka oli Pietari ja Wilhelmina Kurvisen kasvattityttö.) Heidät kastoi lähetyssaarnaaja G. Viehe. Ambomaalla heitä ei voitu kastaa sillä Ongondan kuningas Kambonde vastusti tätä ajatusta. Viehen kastamat ambolaiset olivat Martin Iipinge, Gustav Šiguedha, Gabriel Nangolo ja Wilhelm Amutenja. (Martin Iipinge meni vuonna 1882 naimisiin edellä mainitun Eva Marian kanssa.)
Vuonna 1894 Omaruruun perustettiin sotilasasema, jonne sijoitettiin Schutztruppe-joukkoja. Niiden johtajana toimi luutnantti Richard D. Volkmann vuoteen 1898 saakka.
Vuoden 1904 alussa hererot nousivat kapinaan, ja he hyökkäsivät saksalaisia vastaan myös Omarurussa, mutta tässä taistelussa hererot kärsivät tappion vain viikon taisteluiden jälkeen. Saksalaiset saivat apua kapteeni Victor Franken joukoilta, jotka mursivat hereroiden saartorenkaan ja vapauttivat Omarurun kasarmin. Kuolleitten määrästä kummallakaan puolella ei ole tietoa. Tämän taistelun muistomerkkinä on Omarurun Franketurm-niminen torni. Tämä ja muut taistelupaikat Omarurun ympäristössä ovat Namibian kansallisia muistomerkkejä.
Vuoteen 1911 tullessa Omarurun oli sotilasasemalla ei ollut lääkäriä, ainoastaan välskäri. Lähin lääkäri oli Karibibissa.
Nederduitse Gereformeerde Kerk

Etelä-Afrikan reformoidun kirkon (NGK) seurakunta Omarurussa erotettiin Otjiwarongon seurakunnasta 1.3.1941, ja siihen kuuluivat Omaruru ja sen alaisina Karibib, Usakos, Kalkfeld, Swakopmund, ja Walvis Bay. Vuosien myötä nämä itsenäistyivät, mutta niiden jäsenmäärä oli pieni, sillä näissä yhteisöissä asui enimmäkseen saksalaisia. Perustamisensa aikaan seurakunta oli noin 400 km leveä ja pitkä.
Omaruru nykyisin

Nykyisin Omaruru on unelias, mutta kansainvälinen paikka, jossa on muutamia hotelleja, leirintäalue ja muutamia kauppoja, taideinstituutiota ja -yhdistyksiä sekä saksalainen koulu. Kaupungin ulkopuolella on n. 3,5 hehtaarin laajuinen Kristall Kellerei -niminen viinitila, eräs harvoista sellaisista Namibiassa, samoin siellä on Waldfrieden-niminen benediktiiniluostari. Lähistöllä olevat kylät nimeltään Okombahe (3 400 asukasta), Otjimbojo, Otjohorongo ja Omahoro kuuluvat myös Omaruruun. Ympäröivä maaseutu on melko hedelmällistä maata.
Anteeksipyyntö von Trothan perheeltä

Lokakuussa 2007 kenraali Lothar von Trothan jälkeläisiä ja hänen sukulaisiaan matkusti Omaruruun paikallisten hererojohtajien kutsusta ja pyysivät julkisesti anteeksi von Trothan roolia herero- ja namasodissa ja pyysivät anteeksiantoa.
Liikenne ja infrastuktuuri

Omaruru on ainoa Namibian kaupunki, jota ei ole yhdistetty NamWaterin vesijohtoverkkoon. Se saa vetensä Omaruru-joen varrella olevista porakaivoista, joita hallinnoi Omarurun kunta.
Kaupungin halki kulkee rautatie, joka tulee Otjiwarongosta ja jatkuu Krantzbergiin Karibibin lähellä, missä se yhtyy Swakopmundin ja Windhoekin väliseen rautatiehen. Näitä rautateitä operoi Trans-Namib -niminen yhtiö.
Taiteet ja kulttuuri

Viime vuosina erilaisia taiteilijoita on asettunut Omaruruun, joka on näin saanut modernin tuulahduksen. Eräs tunnettu galleria on nimeltään Tikoloshe Afrika kaupungin reunalla, jossa on saatavilla kavangolaisten taiteilijoiden erikoisia puuveistoksia. He veistävät niitä säiden armoilla olleista kuivista juurista ja puunrungoista, joista jotkut ovat tuhat vuotta vanhoja. Materiaalit kerätään puoliaavikolta Namibian pohjoisosista.
Hallinto ja politiikka

Omaruru jakautuu samannimiseen alueeseen ja Ozondjen esikaupunkiin, joka luotiin vuonna 1996.
Allaolevasta taulukosta käy ilmi vuoden 2015 paikallisvaalien tulokset:
| Omarurun paikallisvaalit 2015> Puolue | Omarurun paikallisvaalit 2015> Äänimäärä | Omarurun paikallisvaalit 2015> Ääniosuus | Omarurun paikallisvaalit 2015> Paikkoja | Omarurun paikallisvaalit 2015>  |
| --- | --- | --- | --- | --- |
| SWAPO | 1 117 | 50,2 % | 4 |  |
| UDF | 590 | 26,5 % | 2 |  |
| DTA | 291 | 13,1 % | 1 |  |
| NUDO | 158 | 07,1 % | 0 |  |
| RDP | 44 | 01,9 % | 0 |  |
| SWANU | 26 | 01,2 % | 0 |  |
| Yhteensä | 2 226 | 100 % | 7 |  |
Vuoden 2020 vaalien tulokset olivat seuraavat:
| Omarurun paikallisvaalit 2020> Puolue | Omarurun paikallisvaalit 2020> Äänimäärä | Omarurun paikallisvaalit 2020> Ääniosuus | Omarurun paikallisvaalit 2020> Paikkoja | Omarurun paikallisvaalit 2020>  |
| --- | --- | --- | --- | --- |
| SWAPO | 642 | 31,0 % | 2 |  |
| Popular Democratic Movement | 403 | 19,5 % | 1 |  |
| Independent Patriots for Change | 305 | 14,7 % | 1 |  |
| Omaruru Community Development Organisation | 297 | 14,4 % | 1 |  |
| UDF | 230 | 11,1 % | 1 |  |
| NUDO | 182 | 08,8 % | 1 |  |
| RDP | 9 | 00,4 % | 0 |  |
| Yhteensä | 2 068 | 100 % | 7 |  |
Ystävyyskaupunki

Vänersborg, Ruotsi
Koulut

Deutsche Privatschule Omaruru
Omaruru Afrikaanse Privaatskool
Omaruru Primary School
Paheye Primary School
S.I. !Gobs Secondary School
Ubasen Primary School
Tunnettuja kaupunkilaisia

Apius ǃAuchab (s. 1959), namibialainen poliitikko
Justus ǁGaroëb (s. 1942), namibialainen poliitikko ja damaroiden perinteinen johtaja
Asser Kapere (s. 1951), namibialainen poliitikko
Nianell (s. 1971), laulajatar
Jamunovandu Ngatjizeko (s. 1984), namibialainen jalkapalloilija
Kirjallisuutta

Pesch, Murray: Omaruru im Laufe der Zeit, Jean Fischer, Omaruru o. J.
Vogt, Andreas: Nationale Denkmäler in Namibia, Gamsberg Macmillan, Windhoek 2006
Aiheesta muualla

Kuvia tai muita tiedostoja aiheesta Omaruru Wikimedia Commonsissa
Franketurm-torni Omarurussa
Sakilaiset

Sakilaiset olivat kaupunkiin asettuneita 1900-luvun alun työläisnuoria, oman aikansa jengiläisiä. Nimitystä käytetään erityisesti Helsingin Kallion ja Sörnäisten nuorista rahvaasta, katujen kundeista, sälleistä, jotka muodostivat vetelehtiviä nuorisojengejä. Sakilaisia pitivät koossa yhteiset riitit, pukeutuminen, kieli ja helposti tunnistettava äänekäs ja väkivaltainen käyttäytyminen. Yhteiskunnalliselta taustaltaan sakilaiset olivat siis alinta sosiaalista kerrostumaa, sekatyömiehiä, kengänkiillottajia, lehdenmyyjiä tai kokonaan toimettomia pikkurikollisia. Lisäansioita he saivat paitsi pikkurikollisuudesta kuten varkauksista, myös enemmän tai vähemmän vakituisesta viinan myynnistä. Termi "sakilainen" perustuu joukkoa tai jengiä tarkoittavan sakki-sanan murteelliseen saki-muotoon.
Sakilaisten kulttuuri pohjautui paljon Pariisin väkivaltaisten "apassien", Les Apaches-jengien tapoihin.
Sakilaisuus oli hyvin maskuliinista, naisten asema oli esineellistynyt. Heihin kohdistettiin väkivaltaa, mutta he toisaalta saattoivat osaltaan ylläpitää hegemonista maskuliinisuutta ja turvautua väkivaltaan itsekin. Oma tanssimuoto, ajankohdan normeihin nähden eroottissävyinen pisto, ilmensi sakilaisten arvoja.
Sakilaisuuden vastavoimana ilmeni yhdistystoiminta, jonka kautta nuoria ohjattiin harrastuksiin, kuten vapaapalokuntiin, urheiluseuroihin ja harrastajateatteriin.
Aiheesta muualla

Aukusti Jalkanen ja sakilaiset Helsingissä Kari Tapani Koskelan Kotisivu. Koskela, K.. Arkistoitu 29.5.2012. Viitattu 27.7.2012. (suomeksi)
Sakilainen-kupletin sanat (alkuperäislähde: Tuulispää 7-8/1917, sivu 8) Kari Tapani Koskelan Kotisivu. Koskela, K.. Arkistoitu 29.5.2012. Viitattu 27.7.2012. (suomeksi)
Raoul af Hällström : Apaasheja ja sakilaisia, Suomen Kuvalehti, 18.05.1929, nro 20, s. 36, Kansalliskirjaston digitaaliset aineistot
Spaceballs (demoryhmä)

Spaceballs on yksi demoskenen tunnetuimpia ryhmiä. Se on erityisen tunnettu 1990-luvun alun Amigalle tuotetuista demoistaan, jotka voittivat palkintoja kansainvälisillä demopartyilla. Ryhmä on peräisin Haldenista Norjasta. Se perustettiin jo vuonna 1989 ja on Norjan vanhin edelleen toimiva demoryhmä.
Spaceballsin State of the Art -demo vuodelta 1993
Ryhmän perusti teini-ikäinen tietokoneharrastaja, joka demoskenessä esiintyi nimellä Dark Helmet.
Ryhmään liittyi pian ohjelmoijaksi Lone Starr, josta tuli eräs demoskenen tunnetuimpia Amiga-ohjelmoijia. Hän ohjelmoi muun muassa kaksi demoa, joista Spaceballs muistetaan parhaiten:  State of the Art ja 9 Fingers. Näissä demoissa tanssivat naishahmot oli synkronisoitu korkealaatuiseen musiikkiin. Useimmat muistakin Spaceballsin jäsenistä olivat ottaneet nimimerkkinsä Avaruusboltsit-elokuvan hahmojen mukaan.
Lone Starr ja Dark Helmet herättivät huomiota nuorella iällään ja ohjelmointitaidoillaan, mutta lopulta he ravisuttivat demoskeneä hylkäämällä vanhat koulukunnan demoefektit.
Spaceballsin toiminta hiljeni alkuaikojen menestyksen jälkeen monien jäsenten siirryttyä peliteollisuuden palvelukseen, mutta vuonna 1997 jäsenet Slummy ja Yoghurt aloittivat toiminnan uudelleen.
Merkittäviä tuotoksia

Wayfarer (1. sija, The Gathering 1992)
State of the Art (1. sija, The Party 1992)
9 Fingers (4. sija, The Party 1993)
Hypnopolis (1. sija, The Gathering 2000)
King of Fuck (2. sija, Assembly 2001, 4k intro)
Aiheesta muualla

Spaceballsin kotisivu
Spaceballs Pouët.netissä
Spaceballs CSDb:ssä
ITS ART – Artikkeli State of the Artista
Tonetti

Tonetti oikeassa laidassa.
Tonetti on okariinan lähisukulainen, 1940–1950-luvulla Yhdysvalloissa suosittu muovista valettu puhallinsoitin. Tonetissa on 8 sormiaukkoa, joilla voidaan tuottaa nooni.
Pilvipohjainen kvanttilaskenta

Pilvipohjainen kvanttilaskenta on ohjelmien suorittamista kvanttiemulaattoreilla, -simulaattoreilla tai -prosessoreilla pilvipalveluiden välityksellä. Pilvipalveluita hyödynnetään yhä useammin kvanttiprosessien suorittamiseksi. Kvanttitietokoneet saavuttavat valtavan laskentatehonsa hyödyntämällä ja muuntamalla kvanttimekaniikkan ominaisuuksia ja ilmiöitä laskentatehoksi. Pilvipohjainen kvanttilaskenta perustuu käyttäjien mahdollisuuteen hyödyntää kvanttilaitteistoja sekä -ohjelmistoja internet-yhteyden välityksellä.
Sovellutus

Pilvipohjaista kvanttilaskentaa käytetään useissa yhteyksissä:
Opetuksessa opettajat voivat käyttää pilvipohjaista kvanttilaskentaa auttaakseen oppilaitaan ymmärtämään kvanttimekaniikkaa paremmin sekä toteuttamaan ja testaamaan kvanttialgoritmeja.
Tutkimuksessa tutkijat voivat käyttää pilvipohjaisia kvanttiresursseja muun muassa testaamaan kvanttitietoteorioita, suorittaa kokeita, vertailla arkkitehtuureja.
Peleissä kehittäjät voivat käyttää pilvipohjaisia kvanttiresursseja luodakseen kvanttipelejä, jotka esittelevät käyttäjille kvanttikäsitteitä.
Digitaalisessa muutoksessa, jonka pohjalta on saatavilla valtavia määriä arvokasta dataa, joka on hyödynnettävissä erinäisten analyysien ja ennusteiden luomiseksi.
Pilvipohjaisessa kvanttisovelluskehityksessä luodaan räätälöityjä sovelluksia muun muassa pienyrityksien tueksi.
Jack Nitzsche

| Jack Nitzsche |
| --- | --- |
 Jack Nitzsche
Henkilötiedot
Koko nimi:  Bernard Alfred Nitzsche
Syntynyt: 22. huhtikuuta 1937
Kuollut: 25. elokuuta 2000
Ammatti:  muusikko, tuottaja, elokuvasäveltäjä
Muusikko
Taiteilijanimi:  Jack Nitzsche 
Tyylilajit:  rock 
Soittimet:  piano ja saksofoni 
Palkinnot
 Oscar-palkinto, Bafta- ja Golden Globe -palkinnot elokuvamusiikista 
  [ Muokkaa Wikidatassa ] [ ohje ]  
Bernard Alfred ”Jack” Nitzsche (22. huhtikuuta 1937 – 25. elokuuta 2000) oli yhdysvaltalainen muusikko. Hän työskenteli lauluntekijänä, elokuvamusiikin säveltäjänä, sovittajana ja levytuottajana. Chicagossa syntynyt Nitzsche voitti urallaan useita palkintoja, esimerkiksi Oscar-palkinnon, Baftan ja Golden Globen.Nitzsche teki yhteistyötä tuottajana muiden muassa  Miles Davisin, Rolling Stonesin, Phil Spectorin, Neil Youngin ja Willy DeVillen kanssa. Jack Nitzsche oli merkittävä kulissien takana vaikuttanut hahmo populaarimusiikissa 40 vuoden ajan. Hänellä oli merkittävä rooli tuottajana etenkin 1960 ja 1970 -luvun rock-musiikissa.
Kirjallisuutta

Nyman, Jake: ”Jack Nitzsche”, Rocktieto. Osa 3 N–Z, s. 26–27.  (Soundi-kirja 16)  Pirkkala:  Fanzine Oy, 1982.  ISBN 951-99372-4-2
Lähteet:

1 2 3 4 5 6 7  Ruhlmann, William: Jack Nitzsche Biography All Music.. Viitattu 14. 8. 2024.
1 2 3  Gallo, Phil: Composer Nitzche, 63, dead Variety. Viitattu 14. 8. 2024.
Aiheesta muualla

Jack Nitzsche Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Israel  Suomi (KANTO)  Yhdysvallat  Latvia  Japani  Tšekki  Alankomaat  Puola 
Tieteilijät:  CiNii 
Taiteenala:  Grammy Awards  MusicBrainz 
Henkilöt:  Deutsche Biographie  Elonet 
Muut:  Europeana  SNAC  IdRef
Ahmovaara

Ahmovaara on kylä Juuassa, lähellä Lieksan rajaa. Kylässä on noin 440 asukasta. Kylä sijaitsee valtatien 6 varrella. Matkaa Juuan kirkonkylään on 25 kilometriä ja Joensuuhun, Outokumpuun ja Nurmekseen kuhunkin noin 60 kilometriä. Koli sijaitsee 10 kilometrin päässä.  Ahmovaara valittiin Pohjois-Karjalan maakunnan Vuoden Kyläksi 2022.
Valtatien 6 lähellä Kolintie 29:ssä sijaitsee vuonna 2019 valmistunut monikäyttötalo. Se rakennettiin talkoovoimin ja Leader-rahoituksella. Talkootyötä kertyi 10 000 tuntia liki 150 henkilön voimin. Monikäyttötalolla on liikuntasali, jossa voidaan  järjestää myös erilaisia tapahtumia (iso valkokangas ja muu tekniikka), kuntosali, kerhohuone ja keittiö. Talossa on myös vuokrattavissa palvelutila esim. yritysten käyttöön.
Kylällä on kylän runoilija Viljo Tuomelan (alias Matti Hyttinen) kotimuseo Tuomelan tupa.
Ahmovaara on kuuluisa Ahmanhiihto-laturetkestä. Sen järjestää maaliskuussa urheiluseura Ahman Pojat ja syksyllä on  Ahmanjuoksun.
Aiheesta muualla

https://kylat.fi/p/68/ahmovaara
Vaahteraliigan kausi 2010

| Vaahteraliigan kausi 2010 |
| --- | --- |
Järjestyksessä:  31.
Joukkueita:  8
Runkosarja
Runkosarja alkoi:  21. toukokuuta
Runkosarja päättyi:  22. elokuuta
Voittaja:  Seinäjoki Crocodiles
Pudotuspelit
Päiväys:  27. elokuuta – 4. syyskuuta
Mestari:  Porvoon Butchers
Hopeaa:  Seinäjoki Crocodiles
Pronssia:  Helsinki Wolverines
Palkitut
 ← 2009 :  2011 →
Kausi 2010 Vaahteraliigassa oli Vaahteraliigan historian 31. kausi. Edellisen kauden mestarina kauteen lähti Porvoon Butchers. Kausi käynnistyi 21. toukokuuta 2010 ottelulla Porvoon Butchers – Lappeenrannan Rajaritarit ja Vaahteramalja XXXI pelattiin 4. syyskuuta 2010 Vantaan ISS Stadionilla.
Porvoon Butchers juhli kuudetta perättäistä mestaruuttaan kaadettuaan loppuottelussa Seinäjoen Crocodilesin.
Sarjataulukko

Lopullinen sarjataulukko:
|   | OT | V | H | TE | PÄ | MS | PTS |
| --- | --- | --- | --- | --- | --- | --- | --- |
| Crocodiles y | 10 | 8 | 2 | 379 | 191 | +188 | 16 |
| Wolverines y | 10 | 8 | 2 | 407 | 266 | +141 | 16 |
| Butchers x | 10 | 8 | 2 | 351 | 190 | +161 | 16 |
| Roosters x | 10 | 7 | 3 | 323 | 228 | +95 | 14 |
| Rajaritarit | 10 | 4 | 6 | 381 | 309 | +72 | 8 |
| Jaguaarit | 10 | 3 | 7 | 187 | 381 | -194 | 6 |
| Trojans | 10 | 2 | 8 | 134 | 324 | -190 | 4 |
| Saints | 10 | 0 | 10 | 164 | 437 | -273 | 0 |
x = Varmistanut pudotuspelipaikan.

y = Varmistanut kotiedun välieriin.
Crocodiles, Wolverines, Butchers sekä Roosters jatkavat välieriin.
Saints putoaa I-divisioonaan.
Ottelut

Kaudella 2010 pelataan yksitoista kierrosta, ja jokainen joukkue pelaa yhteensä kymmenen ottelua. Ensimmäinen ottelu pelattiin 21. toukokuuta ja viimeinen kierros pelataan 20.-22. elokuuta.
Pudotuspelit

Välierät pelattiin 28.-29.8. Vaahteramalja XXXI pelataan 4.9.2010 ISS Stadionilla.
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|   | Välierät | Välierät |  |  | Loppuottelu | Loppuottelu |
 
|   | 28.8.2010 - Atria Areena, Seinäjoki  | 28.8.2010 - Atria Areena, Seinäjoki  |  |  |  |  |
|   | 28.8.2010 - Atria Areena, Seinäjoki  | 28.8.2010 - Atria Areena, Seinäjoki  |  |  |  |  |
|   | (4) Helsinki Roosters | 28 |  |  |  |  |
|   | (4) Helsinki Roosters | 28 |  |  | 4.9.2010 - ISS Stadion, Vantaa | 4.9.2010 - ISS Stadion, Vantaa |
|   | (1) Seinäjoki Crocodiles | 42  |  |  | 4.9.2010 - ISS Stadion, Vantaa | 4.9.2010 - ISS Stadion, Vantaa |
|   | (1) Seinäjoki Crocodiles | 42  |  |  | Butchers | 30 |
|   | 29.8.2010- Velodromi, Helsinki  | 29.8.2010- Velodromi, Helsinki  |  |  | Butchers | 30 |
|   | 29.8.2010- Velodromi, Helsinki  | 29.8.2010- Velodromi, Helsinki  |  |  | Crocodiles | 17 |
|   | (3) Porvoo Butchers | 41 |  |  | Crocodiles | 17 |
|   | (3) Porvoo Butchers | 41 |  |  |  |  |
|   | (2) Helsinki Wolverines | 27  |  |  |  |  |
|   | (2) Helsinki Wolverines | 27  |  |  |  |  |
Porvoon Butchers otti Vaahteramaljan voiton ja Suomen mestaruuden jo kuudennen kerran perättäin. Butchers on toinen joukkue (ensimmäinen Roosters 1995-2000), joka pystyi tähän saavutukseen. Crocodilesille tappio Vaahteramaljassa Butchersille oli jo kolmas.
European Football League 2010

Porvoon Butchers pääsi edellisen kauden mestarina pelaamaan kansainvälisiä pelejä EFL:ssä. Butchers pääsi suoraan puolivälieriin ja sai vastaansa kotonaan Saksalaisen  Berlin Adlerin. Ottelu päättyi Adlerin voittoon lukemin 47-16, mikä tarkoitti Butchersin Euro-kauden päättymistä heti ensimmäisen pelin jälkeen. Butchers oli asettanut tavoitteeksi edellisen kauden neljännen sijan parantamisen, mutta tavoitteesta siis jäätiin.
Aiheesta muualla

Vaahteraliiga SAJL:n sivuilla (Arkistoitu – Internet Archive)
| n k Vaahteraliigan kaudet |
| --- | --- |
 1980  1981  1982  1983  1984  1985  1986  1987  1988  1989  1990  1991  1992  1993  1994  1995  1996  1997  1998  1999  2000  2001  2002  2003  2004  2005  2006  2007  2008  2009  2010  2011  2012  2013  2014  2015  2016  2017  2018  2019  2020  2021  2022  2023  2024  2025
Uuden ajan kynnyksellä

Uuden ajan kynnyksellä on Kerkko Koskisen säveltämä ja sovittama ja Terhi Kokkosen sanoittama muistokappale toimittaja Anna Politkovskajalle. Se julkaistiin 20. lokakuuta 2006 vapaasti ladattavana tiedostona Voima-lehden internetsivuilla, samana päivänä kun Venäjän presidentti Vladimir Putin saapui Suomeen vierailulle. Suurin osa kappaleen tekijöistä ovat hajonneen Ultra Bran jäseniä.
Kappaletta varten koottiin työryhmä. Kappaleen tuotto, joka koostuu radio- ja televisiosoiton korvauksista sekä vapaaehtoisista maksuista, ohjataan ihmisoikeustyöhön Tšetšeniaan. Kappale julkaistiin singlenä ja siitä tehty musiikkivideo YouTube-sivustolla.
Työryhmä

Joanna Haartti, Risto Hemmi, Terhi Kokkonen, Kerkko Koskinen, Susanna Kuparinen, Elena Leeve, Antti Lehtinen, Joel Melasniemi, Silvia Modig, Jussi Nikkilä, Ilmari Pohjola, Verneri Pohjola, Pepa Päivinen, Tommi Saarikivi, Dan Tigerstedt, Olavi Uusivirta, Jukka Viikilä, Pihla Viitala ja Klaus Welp.
Työryhmä > Muusikot

Terhi Kokkonen – lauluääni
Pihla Viitala – lauluääni
Joanna Haartti – taustalaulu
Kerkko Koskinen – piano
Elena Leeve – taustalaulu
Antti Lehtinen – rummut
Joel Melasniemi – kitara
Jussi Nikkilä – taustalaulu
Ilmari Pohjola – pasuuna
Verneri Pohjola – trumpetti
Pepa Päivinen – saksofoni, huilu
Tommi Saarikivi – bassokitara
Olavi Uusivirta – taustalaulu
Aiheesta muualla

Kappale MP3-muodossa Voima-lehden sivuilla (Arkistoitu – Internet Archive)
Dallas-Kalevala

Casagrande & Rintala (2002) Siperiassa
Marco Casagrande: Dallas-Kalevala reitti
Dallas-Kalevala on suomalaisen arkkitehti- ja taiteilijapari Casagrande & Rintalan automatkaan Suomesta Japaniin perustuva näyttely ja taideteos Demeter kansainvälisessä ympäristötaidenäyttelyssä Obihirossa Hokkaidon saarella Japanissa vuonna 2002.
Casagrande & Rintala ajoivat Land Rover -maastoautolla Suomesta Japaniin Venäjän ja Siperian halki. Matkan aikana he valokuvasivat venäläisiä mummoja, keräsivät vanhoja kirveitä ja äänittivät paikallisia radiokanavia.  Matkan aikana kerätystä materiaalista tehtiin ympäristötaideteos Obihiron kaupungissa sijaitsevaan 24 hevosen talliin. Matka kesti 24 päivää.
Aiheesta muualla

Casagrande Laboratory: Dallas-Kalevala Images (Arkistoitu – Internet Archive)
Suomi-Venäjä -seura: Autolla halki Venäjän
EGGO: Finland - Russia - Japan (Arkistoitu – Internet Archive)
Cleanroom

Cleanroom on ohjelmistotuotannossa käytettävä formaaliselvennä ja inkrementaalinenselvennä metodi. Cleanroom-metodin mukaisessa ohjelmistoprosessissa laadukkaita ohjelmistoja pyritään tuottamaan estämällä virheiden syntyminen sen sijaan, että jo syntyneitä virheitä poistettaisiin ohjelmistosta. Metodin nimi on peräisin elektroniikkateollisuudessa käytettävistä puhdastiloista, joilla samankaltaisesti pyritään estämään epäpuhtauksien joutumista tuotteisiin.
Metodin kehitti Harlan Mills 1980-luvulla ja sillä on väitetty saavutetun varsin hyviä tuloksia. Arvostelua metodologiaa ja varsinkin sen testauskäytäntöä kohtaan on esittänyt mm. Boris Beizer.
Keskeiset periaatteet

Cleanroom-metodi perustuu seuraaviin periaatteisiin:
Keskeiset periaatteet > Ohjelmien käsittely matemaattisina funktioina

Ohjelmia käsitellään matemaattisina funktioina käyttäen apuna laatikkorakenteeseen perustuvaa määrittelyä ja suunnittelua sekä sekvenssipohjaista määrittelyä. Kehitettävän ohjelman ulkoinen käyttäytyminen määritellään täydellisesti yhdistämällä kaikki sen mahdollisesti saamat syötesarjat yhteen vasteeseen. Syötteet määritellään käyttäen apuna edellä mainittua sekvenssipohjaista määrittelyä. Ohjelman ulkoisen toiminnan, eli mustan laatikon, kuvaus kehitetään tilalaatikoksi, joka kuvaa ohjelman kaikkia mahdollisia tiloja. Tilalaatikko kehitetään edelleen läpinäkyväksi laatikoksi, eli mustan laatikon ja tilalaatikon kuvaaman toiminnallisuuden toteuttavaksi algoritmiksi.
Jos ohjelman ulkoinen käyttäytyminen on määritelty täydellisesti ja ohjelman toteutus vastaa tätä mustan laatikon kuvausta, ohjelman voidaan olettaa toimivan virheettömästi.
Keskeiset periaatteet > Ohjelmien tilastollinen testaaminen

Tilastollinen testaaminen perustuu siihen, että koska kaikkia ohjelman mahdollisesti saamia syötesarjoja ei yleensä voida testata, on testattava kaikkien syötteiden joukosta satunnaisesti valittua alijoukkoa. Cleanroom-metodin mukaisessa testaamisessa käytetään ohjelman käyttömallin avulla satunnaisesti luotuja testitapauksia. Testauksen perusteella ohjelman voidaan todeta toimivan oikein tietyllä, testaamisen kattavuudesta riippuvalla todennäköisyydellä.